### Resume

Bygma i Jelling har anmodet om at få udarbejdet en lokalplan, så de kan udvide deres virksomhed på Nordkrogen i Jelling mod nord, hvor der i dag er landbrugsjord. Lokalplanen giver mulighed for, at virksomheden kan udvide, men med hensyntagen til Monumentområdet vest for. Der er derfor stillet krav om beplantningsbælter i lokalplanen, så lokalplanområdet ikke kan ses fra [adresse]. Lokalplanen formål er også, at planlægningen kommer i overensstemmelse med den faktiske tilladte anvendelse i området og giver derfor mulighed for en butik med særlig pladskrævende varer som Bygma defineres som, samt miljøklasse op til 4.

### Sagsfremstilling

![](data:image/png;base64...)

Figur 1: Kort over lokalplanområdet

Planens historik

Teknisk Udvalg besluttede på mødet 7. marts 2023, pkt. nr. 64, at igangsætte udarbejdelse af lokalplan nr. 1401 og tillæg nr. 13.

Tillægget har været i fordebat fra 22. august 2023 til 5. september 2023.

Lokalplanens indhold

Lokalplanens formål er at give mulighed for en udvidelse af byggemarkedet Bygma på Nordkrogen i Jelling. De kan kun udvide mod nord ved inddragelse af landbrugsjord med den placering, de har i dag.

Lokalplanen giver mulighed for butikker med særlig pladskrævende varer, som et byggemarked defineres som. Eksisterende lokalplan for området giver ikke mulighed for butikker med særlig pladskrævende varer.

Lokalplanområdet er ca. 5 ha, og består udover landbrugsjord, der overføres i byzone, også af Bygmas eksisterende ejendom og en del af Jelling Varmeværk. De to virksomheder er omfattet af lokalplan nr. 105 fra Jelling Kommune fra 1986. Bygmas eksisterende grund bliver en del af lokalplanen, da det vil lette administrationen af området, at der kun gælder en lokalplan for virksomheden. [adresse] grund på ca. 7.500 m² medtages også, da den forældet lokalplan nr. 105 så kan aflyses. Lokalplan nr. 1401 vil ikke ændre mulighederne for varmeværket.

Langs lokalplanområdets afgrænsning mod vest, nord og øst, samt langs det eksisterende erhvervsområde mod vest, skal der etableres et afskærmende beplantningsbælte.

Kulturstyrelsen, der er myndighed på [adresse], har ikke bemærkninger til udvidelsen af erhvervsområdet, såfremt der tages hensyn til udsigten fra [adresse]. Det er sket ved, at der er indlagt én sigtelinjer fra nordhøjen mod lokalplanområdet, der fastlægger områdets afgrænsning mod vest samt placering af beplantningsbælter.

Kommuneplantillæg

Den del af lokalplanområdet der i dag anvendes til landbrugsjord er ikke udlagt i kommuneplanen.

Der er derfor udarbejdes et tillæg, der udlægger en ramme for erhverv, ved at erhvervsramme 3.E.1, der gælder for naboområdet mod syd, udvides.

Indholdet af rammen ændres også. Muligheden for bolig fjernes fra rammen, da det kan give miljøkonflikter. Miljøklassen 1-2 er meget lav og hæves derfor til 1-4. Miljøklassen 1-2 svarer ikke til beskrivelsen af anvendelsen i området, der nærmere er en miljøklasse 1-4. De fleste virksomheder i området har også en højere miljøklasse end 2.

Ligeledes er bebyggelsesprocenten på 33 også meget lav, og den hæves til den generelle bebyggelsesprocent i erhvervsområder, der er 50. Detailhandel, der er nævnt i rammen, udspecificeres til butikker med særligt pladskrævende varegrupper.

Der har været afholdt fordebat, og der indkom ingen bemærkninger.

Miljøvurdering

Forslag til lokalplan nr. 1401 og tillæg nr. 13 er screenet jævnfør miljøvurderingsloven. På baggrund af screeningen er det forvaltningens vurdering, at planen ikke vil medføre væsentlig påvirkning af miljøet, og der udarbejdes derfor ikke en miljøvurdering.

Høringsperiode

Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på fire uger, dog to uger for mindre lokalplaner, og otte uger for lokalplaner med tillæg der har været i fordebat.

Høringsperioden for lokalplanen og tillægget fastsættes til otte uger, da tillægget har været i fordebat, og dermed har særlig interesse for offentligheden.

Overtagelsespligt/Frafaldserklæring

Lokalplanområdet er privatejet og en del overføres fra land- til byzone. Der er en aftale om, at der underskrives en frafaldserklæring.

### Klima og resiliensvurdering

Nyt byggeri og anlægsarbejde vil altid øge udledningen af CO2.

Lokalplanområdet er et eksisterende planlagt erhvervsområde, der udvides for at give mere plads til et byggemarked. Eksisterende infrastruktur udnyttes og, udvidelsen vurderes ikke at give mere trafik.

Cirka 0,9 ha jord, der før blev anvendt til landbrugsjord, udlægges i lokalplanen til beplantning og klimabassin.

Dette medvirker til at reducere lokalplanens forventede klimaaftryk.

### Sagens videre forløb

Sagen skal behandles af Økonomiudvalget og Byrådet.

### Historik

Teknik- og Miljødirektøren indstiller, 7. november 2023, pkt. 238:

at udvalget anbefaler over for Byrådet, at forslag til lokalplan nr. 1401 og tillæg nr. 13 til Kommuneplan 2021-2033 vedtages og offentliggøres i otte uger.

Beslutning fra Teknisk Udvalg, 7. november 2023, pkt. 238:

Anbefalet.

Beslutning fra Økonomiudvalget, 13. november 2023, pkt. 229:

Anbefales.

Fraværende: Timmy Mikkelsen.

### Beslutning

Godkendt.

Fraværende:

Rasmus Dahl. I stedet mødte Einar Carlsen.

Timmy Mikkelsen. I stedet mødte Tammy Laursen.

Tejs Holst.